ნუესტრა-სენიორა-დე-სანტა-ანა
ნუესტრა-სენიორა-დე-სანტა-ანა (ესპ. Nuestra Señora de Santa Ana) — იეზუიტების მისია არგენტინაში მისიონესის პროვინციაში. დაარსდა XVII საუკუნეში (1633) ესპანელების მიერ ამერიკის კოლონიზაციის პერიოდში. იგი იმ 30 მისიიდან ერთ-ერთია, რომლებიც დააარსეს იეზუიტებმა არგენტინაში, ბრაზილიასა და პარაგვაიში. 1984 წელს, კიდევ ოთხ არგენტინასა და ბრაზილიაში მდებარე მისიასთან ერთად შეიტანეს იუნესკოს მსოფლიო მემკვიდრეობის ძეგლების სიაში.